Document ID: /roh_data/filtered/fineweb-2-filterrobots_roh.jsonl.gz/5647

Las organisaziuns per l'ambient han gudagnà avant il Tribunal federala a Losanna. Sco il WWF, la Pro Natura e la Fundaziun per la protecziun da la cuntrada communitgeschan, na vegnian nagins exchavaturs a destruir la cuntrada da terrassa da Schmitten/Ferrera.
La dretgira administrativa grischuna aveva anc renvià il plant cunter in sviament sid da Schmitten. Ils derschaders a Losanna èn dentant da l'avis ch'i dettia in grond interess public per mantegnair ils spazis da viver per insects, utschels e reptils.
Per las organisaziuns da l'ambient èsi cler, ch'il chantun sto uss tschertgar ina soluziun che prenda resguard sin il spazi da natira e cultura prezius. Tenor las organisaziuns per l'ambient fiss ina simpla ampla da traffic amez Schmitten la soluziun la pli adequata.
RR novitads 17:00